N á v r h

Z á k o n

z ............... 2004,

ktorým sa mení a dopĺňa zákon Národnej rady Slovenskej republiky
č. 233/1995 Z. z. o súdnych exekútoroch a exekučnej činnosti 
(Exekučný poriadok)
a o zmene a doplnení ďalších zákonov v znení neskorších predpisov a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 233/1995 Z. z.  o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení zákona č. 211/1997 Z. z., zákona Národnej rady Slovenskej republiky č. 353/1997 Z. z., zákona č. 235/1998 Z. z., zákona č. 240/1998 Z. z., zákona č. 280/1999 Z. z., zákona č. 415/2000 Z. z., zákona č. 291/2001 Z. z., zákona č. 32/2002 Z. z., zákona č. 356/2003 Z. z., zákona č. 514/2003 Z. z.  a zákona č. 589/2003 Z. z. sa mení a dopĺňa takto:

1. Slová  „okresný úrad odbor katastra“ vo všetkých tvaroch sa v celom texte zákona nahrádzajú slovami „správa katastra“.

2. Slová „výkon exekútorského úradu“ vo všetkých tvaroch sa v celom texte zákona nahrádzajú slovami „výkon funkcie exekútora“. 
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          3. Slovo „banka“ vo všetkých tvaroch sa v celom texte zákona nahrádza slovami „banka alebo pobočka zahraničnej banky“. 

4. Doterajší text § 2 sa označuje ako odsek 1 a dopĺňa sa  odsekom 2, ktorý znie:
„(2) Ak tak ustanoví tento zákon alebo osobitný zákon, exekútor môže vykonávať aj ďalšiu činnosť.“.    
     
5. V § 4 sa za slovo „vzťahom“ vkladá čiarka a slová „podnikaním, členstvom v štatutárnom orgáne obchodnej spoločnosti alebo družstva alebo členstvom v dozornom orgáne obchodnej spoločnosti alebo družstva“. 

6. V § 10 ods. 1 písm. a) sa za slovom „úkony“ dopĺňajú slová  „v plnom rozsahu“.
	
7. V § 10 ods. 1 písm. d) sa slovo „dva“ nahrádza slovom „tri“.

8. V § 10 ods. 2 sa na konci pripája táto veta:
 „Komora môže do exekučnej praxe započítať aj inú právnu prax.“.

9.  V poznámke pod čiarou k odkazu 3a) sa citácia „Zákon Slovenskej národnej rady č. 132/1990 Zb. o advokácii v znení neskorších predpisov.“ nahrádza citáciou „Zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.“.

10. V § 11 ods. 1 sa slová „exekútorského úradu“ nahrádzajú slovom „funkcie exekútora“.   

11. § 12 znie:
„§ 12

	(1) Exekútor môže vykonávať exekučnú činnosť a ďalšiu činnosť podľa tohto zákona, len ak 

a)    zložil sľub,
b)  uzavrel zmluvu o poistení zodpovednosti za škodu, ktorá by mohla vzniknúť v súvislosti s vykonávaním tejto činnosti.
	
	(2) Exekútor je povinný uzavrieť zmluvu o poistení zodpovednosti za škodu podľa odseku 1 písm. b) a preukázať sa touto zmluvou komore pred zložením sľubu. Ak exekútor zamestnáva zamestnancov, je povinný uzavrieť zmluvu o poistení svojej zodpovednosti aj za škodu spôsobenú jeho zamestnancami v súvislosti s činnosťou podľa tohto zákona.

	(3) Poistenie zodpovednosti za škodu, ktorá by mohla vzniknúť v súvislosti s vykonávaním činnosti podľa tohto zákona, musí trvať po celý čas výkonu funkcie exekútora.

	(4) Peňažné prostriedky, ktoré sú výťažkom exekúcie je exekútor povinný ukladať na osobitný účet v banke alebo pobočke zahraničnej banky.“.

12. V § 13 sa na konci vety slová „exekučnej činnosti“ nahrádzajú slovami „činnosti podľa tohto zákona“.

13. V § 15 ods. 3 sa za slovo „môže“ vkladá slovo „dočasne“. 

14. V § 16 ods. 2 písm. d) sa slová „exekučnou činnosťou“ nahrádzajú slovami „činnosťou podľa tohto zákona“.

15.  V § 16 ods. 2 písmeno g) znie:
	„g) ak exekútor do troch mesiacov po zložení sľubu bez vážnych dôvodov nezačne vykonávať funkciu exekútora, do ktorej bol vymenovaný,“. 

16. V § 16 ods. 2 písm. h) sa na konci vety slová „exekučnú činnosť“ nahrádzajú slovami „činnosť podľa tohto zákona“.

17. V § 16 sa odsek 2 dopĺňa písmenom i), ktoré znie:
	„i) ak exekútorovi po vymenovaní do funkcie exekútora nezanikol alebo vznikol pracovný pomer alebo obdobný pracovný vzťah, alebo ak podniká, je štatutárnym orgánom, alebo  členom štatutárneho  orgánu obchodnej spoločnosti alebo družstva alebo je  členom v dozornom orgáne obchodnej spoločnosti alebo družstva.“.

18.	V § 16 ods. 3 sa slová „svoj doterajší úrad“ nahrádzajú slovami „svoju doterajšiu funkciu“.

19.	V § 16 ods. 3 sa na konci pripája táto veta:
	„Minister odvolá exekútora, ak tento preukáže, že zabezpečil vykonanie auditu podľa § 16b ods. 1 a uhradil trovy súvisiace s vykonaním auditu podľa § 16b ods. 3.“.

20.	V § 16 odsek 6 znie:
„(6) Pri zániku výkonu funkcie exekútora podľa odseku 1 komora ustanoví náhradníka.  Za náhradníka vymenuje komora v lehote 30 dní od zániku funkcie podľa odseku 1 exekútora, ktorý na vymenovanie za náhradníka udelí súhlas.  Ak nebolo možné vymenovať za náhradníka žiadneho exekútora s jeho súhlasom, stáva sa po uplynutí tejto lehoty náhradníkom exekútor, ktorý bol zástupcom exekútora, ktorého výkon funkcie exekútora zanikol. Náhradník exekútora vykonáva exekučnú činnosť vo svojom mene a v konaniach pokračuje na základe pôvodného poverenia.“. 

21. § 16 sa dopĺňa odsekmi 7 a 8, ktoré znejú:

	„(7) V prípadoch podľa odseku 2 písm. a) sa môže exekútor dohodnúť s iným exekútorom na odovzdaní a prevzatí exekučnej agendy. Dohodu o odovzdaní exekučnej agendy nástupcovi exekútora predloží exekútor komore spolu so žiadosťou o odvolanie z funkcie exekútora. Postup odovzdania exekučnej agendy upraví komora interným predpisom. 
	(8) Na nástupcu exekútora sa primerane použijú ustanovenia o náhradníkovi.“. 

22. V § 16a ods. 3 sa na konci pripája táto veta: 
	„Náhradník exekútora je oprávnený disponovať s účtom súdneho exekútora (§ 12 ods. 4), ktorého funkcia zanikla.“.

23.V § 16a odsek 8 znie:
„(8) Náhradník exekútora nezodpovedá za škodu spôsobenú exekútorom, ktorého výkon funkcie exekútora zanikol.“.

24. Za § 16a sa vkladá § 16b, ktorý vrátane nadpisu znie:

„§ 16b
Finančný audit 

(1) Exekútor, ktorého funkcia zanikla podľa § 16 ods. 1 písm. c) je povinný zabezpečiť vykonanie finančného auditu všetkých neskončených exekučných konaní v lehote jedného mesiaca od zániku funkcie exekútora, ak tento zákon neustanovuje inak. Túto lehotu môže komora primerane predĺžiť, najviac však o dva mesiace. Začatie auditu exekútor v uvedenej lehote  písomne oznámi ministerstvu  a komore. 
(2)  Ak sa exekútor, ktorý požiadal o odvolanie z funkcie exekútora podľa § 16 ods. 2 písm. a), dohodol s iným exekútorom na odovzdaní a prevzatí exekučnej agendy (§ 16 ods. 7), nevzniká mu povinnosť podľa odseku 1.  
(3) Správa o audite musí obsahovať najmä

a) uvedenie všetkých účtov, na ktorých sa nachádzajú finančné prostriedky z exekučných konaní,
b) súpis všetkých vymožených a nepoukázaných pohľadávok s uvedením výšky a spisovej značky exekučného konania, ku ktorému sa viažu,
c) súpis všetkých zložených a nespotrebovaných preddavkov s uvedením výšky a spisovej značky exekučného konania, ku ktorému sa viažu,
d) súpis všetkých zložených dražobných zábezpiek s uvedením výšky a spisovej značky exekučného konania, ku ktorému sa viažu,
e) súpis všetkých nerozdelených rozvrhov výťažku s uvedením výšky a spisovej značky exekučného konania, ku ktorému sa viažu a s uvedením, či bol vykonaný rozvrh, 
f)  súpis všetkých vecí a finančných prostriedkov prijatých do úschovy s uvedením spisovej značky, pod ktorou je úschova vedená. 

(4) Audit sa vykoná prostredníctvom osoby, ktorá je na to oprávnená podľa osobitných predpisov3d). Trovy súvisiace s vykonaním auditu hradí exekútor, ktorého funkcia exekútora zanikla.

(5) Ak exekútor, ktorého funkcia zanikla podľa § 16 ods. 1 písm. c), nezabezpečí vykonanie auditu v lehote  podľa odseku 1, ani v dodatočnej lehote určenej komorou, alebo v prípadoch ak k zániku funkcie došlo z dôvodov podľa § 16 ods. 1 písm. a) a b), zabezpečí vykonanie auditu ministerstvo spolu s komorou. 

(6) Ak audit vykonáva ministerstvo spolu s komorou podľa odseku 5, sú ministerstvo a komora oprávnení vyžiadať si informácie o stave účtov exekútora, o účtovníctve exekútora a iné informácie o finančných prostriedkoch a veciach týkajúcich sa neskončených exekučných konaní vedených týmto exekútorom. Za týmto účelom sú banky a iné osoby povinné poskytnúť ministerstvu a komore potrebnú súčinnosť bez náhrady vecných nákladov. Ustanovenie § 34 sa použije aj na tieto prípady. 

(7) Ak zanikol exekútorovi výkon funkcie exekútora, je osoba, ktorá mu viedla účtovníctvo povinná odovzdať ministerstvu alebo komore na ich písomnú žiadosť všetky účtovné doklady a poskytnúť všetky informácie, o ktorých má zo svojej činnosti vedomosť,  ak sú  potrebné na vykonanie auditu. 

(8)  Trovy súvisiace s vykonaním auditu podľa odseku 4 hradí ministerstvo a komora rovnakým dielom. Ministerstvo a komora majú nárok na náhradu týchto trov voči exekútorovi, ktorého funkcia zanikla. 

(9) Ak exekútor nesplní povinnosť podľa odseku 1, môže mu ministerstvo uložiť pokutu od 20 000 Sk do 100 000 Sk a to aj opakovane.  Výnos z pokuty je príjmom štátneho rozpočtu.

(10) Na ukladanie pokút sa použijú všeobecné predpisy o správnom konaní.3e)“.

Poznámky pod čiarou k odkazom 3d a 3e znejú:
	„3d) Zákon č. 466/2002 Z. z. o audítoroch a Slovenskej komore audítorov.  
	 3e) Zákon  č. 71/1967  Zb.  o  správnom  konaní  (správny poriadok) v znení    neskorších predpisov.“.

25. V § 17 odsek 1 znie:
	„(1) Po vymenovaní do funkcie exekútora komora ustanoví exekútorovi na  jeho  návrh  zástupcu  pre  prípad  choroby, dovolenky alebo  z iných vážnych  dôvodov, pre ktoré exekútor nemôže vykonávať svoju funkciu exekútora.  Komora ustanoví exekútorovi zástupcu aj vtedy, ak ho sám nenavrhol  do   jedného   mesiaca  od  svojho vymenovania,  ako aj  v  prípade  pozastavenia výkonu  funkcie exekútora. Komora zároveň určí výšku podielu zástupcu na odmene zastupovaného exekútora.“.
 
26.V § 17 sa vypúšťa odsek 5.

27. V § 21 ods. 1 písm. a) sa za slovom „úkony“ dopĺňajú slová  „v plnom rozsahu “.

28.V § 22 ods. 1 sa slová „exekučnej činnosti“ nahrádzajú slovami „činnosti podľa tohto zákona.“
	
29.  V § 28 odsek 2 znie:
„(2) Exekútor môže zamestnanca písomne splnomocniť na vykonávanie jednoduchých úkonov v exekučnom konaní, ktoré sú predmetom činnosti podľa tohto zákona. Zamestnanec exekútora môže vykonať súpis hnuteľných vecí povinného.“.

30. Doterajší text § 29 sa označuje ako odsek 1 a dopĺňa sa odsekom 2, ktorý znie:
	„(2) Úkony exekútora vykonávané v súvislosti s exekúciou a pri doručovaní súdnych písomností sa považujú za úkony súdu.“.

31. § 30 znie:
„§ 30

(1) Exekútor je vylúčený z vykonávania exekúcie, ak so zreteľom na jeho pomer k veci, ktorá je predmetom exekúcie, k účastníkom exekučného konania alebo k ich zástupcom, možno mať pochybnosti o jeho nezaujatosti.

(2) Dôvodom na vylúčenie exekútora nie sú okolnosti, ktoré spočívajú v postupe exekútora v exekučnom konaní. Ak sa námietka zaujatosti týka len týchto okolností, súd na ňu neprihliada. 

(3) Len čo sa exekútor dozvie o skutočnostiach, pre ktoré je vylúčený, oznámi to bezodkladne súdu. V konaní môže zatiaľ robiť len také úkony, ktoré nepripúšťajú odklad.

(4) Účastníci exekučného konania majú právo vyjadriť sa o osobe exekútora. 

(5) Účastník môže uplatniť námietku zaujatosti u exekútora  najneskôr do piatich dní odo dňa doručenia upovedomenia o začatí exekúcie alebo do piatich dní odo dňa, odkedy sa mohol dozvedieť o dôvode, pre ktorý je exekútor vylúčený. Námietky povinného voči osobe exekútora nemajú odkladný účinok. 

(6) V námietke zaujatosti musí byť uvedené proti komu smeruje, dôvod, pre ktorý má byť exekútor vylúčený, kedy sa účastník podávajúci námietku zaujatosti o tomto dôvode dozvedel a označenie dôkazov na preukázanie jeho tvrdenia.

(7) Exekútor predloží vec na rozhodnutie o námietke bez zbytočného odkladu súdu. O tom, či je exekútor vylúčený, rozhodne súd do desiatich dní od predloženia (§ 45). 

(8)  Na opakované námietky zaujatosti podané z toho istého dôvodu exekútor neprihliadne, ak už o nich rozhodol súd; v tomto prípade sa vec súdu nepredkladá. 
           
(9) Rozhodnutie o tom, či je exekútor vylúčený, sa doručí oprávnenému, povinnému a exekútorovi.

(10) Proti rozhodnutiu súdu podľa odseku 7 nie je prípustný opravný prostriedok.

(11) Ak súd vylúči exekútora z vykonávania exekúcie, v exekúcii pokračuje ten exekútor, ktorého navrhne oprávnený a ktorého vykonaním tejto exekúcie poverí súd.“.

32. § 32 znie:
„§ 32

	(1) Exekútor a jeho zamestnanci sú povinní zachovávať mlčanlivosť o všetkých skutočnostiach, o ktorých sa dozvedeli pri výkone činnosti podľa tohto zákona.   

(2)  Povinnosti zachovávať mlčanlivosť môže exekútora zbaviť 

a)	účastník konania písomným vyhlásením, ak ide o skutočnosť, ktorá sa týka jeho oprávneného záujmu,
b)	minister vo veciach, ktoré súvisia s činnosťou podľa tohto zákona; zamestnanci exekútora sú zbavení mlčanlivosti v takom rozsahu, v akom exekútora zbaví mlčanlivosti minister.

(3)  Povinnosť zachovávať mlčanlivosť podľa odseku 1 sa nevzťahuje na poskytnutie informácií 
a)	orgánu činnému v trestnom konaní na účely trestného konania,
b)	súdu na účely občianskeho súdneho konania,
c)	ministerstvu na účely výkonu dohľadu.

          (4) Povinnosť zachovávať mlčanlivosť podľa odseku 1 trvá aj po zániku výkonu funkcie exekútora  a po skončení pracovného pomeru zamestnanca u exekútora.

          (5) Ustanovenia odsekov 1 a 2 sa primerane vzťahujú aj na činnosť exekútora v orgánoch komory.“.

33. V § 34 odsek 1 znie:
	„(1) Súdy, orgány štátnej správy a samosprávy, fyzické osoby a právnické osoby, ak rozhodujú o právach, právom chránených záujmoch a povinnostiach fyzických osôb a právnických osôb, sú povinní oznámiť exekútorovi na jeho písomnú žiadosť údaje o majetku povinného, ktoré sú im známe z ich úradnej činnosti a ktoré sú potrebné na vykonanie exekúcie.“.

 34. V § 34 ods. 2 sa za slová „na jeho“ vkladá slovo „písomnú“.

35. V § 34 ods. 3 sa slová „Štátne a iné orgány“ nahrádzajú slovami „Orgány podľa odseku 1“.
	
 36. V § 34 odsek 12 znie:
„(12) Osoby uvedené v odsekoch 1 až 11 sú povinné poskytnúť exekútorovi súčinnosť bezodplatne a bez zbytočného odkladu; ak túto povinnosť nesplnia, zodpovedajú oprávnenému a  exekútorovi za škodu, ktorá tým oprávnenému a exekútorovi vznikne. Ak spôsobí škodu nesplnením tejto povinnosti štátny orgán, orgán samosprávy, fyzická osoba alebo právnická osoba pri výkone verejnej moci, zodpovedajú za škodu podľa osobitného zákona4aa).“.

Poznámka pod čiarou k odkazu 4aa znie:
„4aa) Zákon č. 514/2003 Z. z.“.
	
37.  Doterajší text § 35 sa označuje ako odsek 1 a dopĺňa sa odsekom 2, ktorý znie:
„(2) Zhodu kópií poverenia na vykonanie exekúcie s jeho originálom ako aj zhodu  kópií iných listín založených v exekučnom spise s ich originálom môže vyznačiť na týchto kópiách exekútor.“.  

38. V § 36 ods. 3 sa slová „sa exekúcia zastaví“ nahrádzajú slovami „sa exekučné konanie zastaví“.
  
39. § 36 sa dopĺňa odsekom 7, ktorý znie:
	„(7) Začatie exekučného konania má na plynutie premlčacej doby4ca) rovnaké účinky ako podanie návrhu na výkon rozhodnutia.“.
 
Poznámka pod čiarou k odkazu 4ca znie:
	„4ca) § 112 Občianskeho zákonníka.“.

40. V § 37 ods. 1 prvá veta znie:
	„Účastníkmi konania sú oprávnený a povinný;  iné osoby sú účastníkmi len tej časti konania, v ktorej im toto postavenie priznáva tento zákon.“.

41. V § 37 ods. 2 sa za slovom „povinného“ dopĺňajú slová „ak do vykonania exekúcie nedošlo k vyporiadaniu bezpodielového  spoluvlastníctva dohodou alebo súdnym rozhodnutím“.

42. V § 37 odsek 4 znie:  

„(4) Ak k prevodu alebo prechodu práv alebo povinností z exekučného titulu dôjde po vydaní poverenia na vykonanie exekúcie, pokračuje exekútor vo vykonávaní exekúcie na základe pôvodného poverenia, ku ktorému priloží originál alebo overenú fotokópiu listiny  preukazujúcej prevod alebo prechod práv a povinností.“.

43. § 37 sa dopĺňa odsekmi 5 a 6, ktoré znejú:

	„(5) Ak vzniknú pochybnosti o účinnom prevode alebo prechode práv a povinností vyplývajúcich z exekučného titulu, rozhodne o pripustení zmeny účastníkov konania súd na návrh exekútora. Návrh je exekútor povinný súdu doručiť v lehote 14 dní odo dňa, keď sa o tejto skutočnosti dozvie. Súd rozhoduje uznesením, proti ktorému odvolanie nie je prípustné. Rozhodnutie sa doručí exekútorovi, oprávnenému a povinnému, ktorí sú označení v exekučnom titule a tomu účastníkovi, na ktorého právo alebo povinnosť prešla. 

(6) Ak súd zmenu účastníkov konania nepripustí, pokračuje exekútor v  konaní s  pôvodnými účastníkmi.“.

44. V § 38 sa dopĺňa odsek 3, ktorý znie:
„(3) Ak oprávnený vezme späť návrh na začatie exekučného konania skôr ako exekučný súd  poverí exekútora vykonaním exekúcie, súd konanie zastaví a rozhodne o trovách exekúcie.“.

45. V § 39 odsek 1 znie:
„(1)  Z návrhu na vykonanie exekúcie musí byť zjavné, ktorému exekútorovi je určený, kto ho robí, ktorej veci sa týka, čo sleduje, musí byť podpísaný a datovaný. Okrem toho návrh na vykonanie exekúcie musí obsahovať meno, priezvisko, bydlisko účastníkov prípadne ich zástupcov, údaj o štátnom občianstve, presné označenie exekučného titulu, vymedzenie vymáhaného nároku, prípadne označenie dôkazov, ktorých sa oprávnený dovoláva; ak je účastníkom právnická osoba, návrh musí obsahovať názov alebo obchodné meno, sídlo a  identifikačné číslo, ak je pridelené.“.

46. V § 40 odsek 1 znie:

	„(1) Exekútor vyzve toho, kto podal návrh, aby nesprávny, neúplný alebo nezrozumiteľný návrh opravil alebo doplnil v lehote, ktorú určí, a ktorá nesmie byť kratšia ako desať dní. Poučí ho aj o tom, ako treba opravu alebo doplnenie urobiť.“.

47. V § 41 odsek 2 znie:
	„(2) Podľa tohto zákona možno vykonať exekúciu aj na podklade rozhodnutí Rady Európskej únie a Komisie podľa medzinárodnej zmluvy4e), vykonateľných rozhodcovských nálezov, vykonateľných rozhodnutí orgánov štátnej správy a územnej samosprávy, platobných výmerov, výkazov nedoplatkov vo veciach daní a poplatkov ako aj zmierov schválených týmito orgánmi, vykonateľných rozhodnutí a výkazov nedoplatkov vo veciach nemocenského poistenia a sociálneho poistenia a iných vykonateľných rozhodnutí a schválených zmierov, ktorých výkon pripúšťa zákon.“.

Poznámka pod čiarou k odkazu 4e znie:
„4e) Článok  256 Zmluvy  o založení  Európskeho spoločenstva (úplné   znenie Úradný vestník   Európskeho   spoločenstva  C  325, 24/12/2002).“.

48. V § 44 ods. 1 sa za slová „do 15 dní“ vkladajú slová „od doručenia alebo odstránenia vád návrhu“.

49. V § 44 ods. 3 sa slovo „exekúciu“ nahrádza slovami „exekučné konanie“.

50.	 V § 44 odsek 6 znie:

„(6) Ak oprávnený požiada súd o zmenu exekútora, súd po vyjadrení povereného exekútora žiadosti oprávneného vyhovie, ak sa preukáže, že poverený exekútor 
a) je nečinný,
b) nekoná zo zdravotných dôvodov dlhšie ako šesť mesiacov alebo
c) ak sú dané dôvody zaujatosti podľa § 30 ods. 1.“.

51. § 44 sa dopĺňa odsekom 7, ktorý znie:

„(7) Ak súd žiadosti oprávneného podľa odseku 6 vyhovie, vykonaním exekúcie poverí exekútora, ktorého navrhne oprávnený a vec mu postúpi spolu s exekučným spisom súdneho exekútora, ktorý bol vykonaním exekúcie pôvodne poverený. Účinky pôvodného návrhu oprávneného na vykonanie exekúcie zostávajú zachované. Trovy exekúcie vylúčeného exekútora sa vypočítajú tak, ako keby došlo k zastaveniu exekúcie.“.

52. V § 45 odsek 1 znie:
	„(1) Poveriť exekútora vykonaním exekúcie a konať ďalej ako exekučný súd je príslušný okresný súd.“.

53. V § 46 odsek 2 znie:
	„(2) Exekútor je povinný vykonávať exekúciu v poradí, v akom mu boli doručené návrhy na vykonanie exekúcie, ktoré  spĺňajú všetky náležitosti návrhu podľa § 39.“.

54.	V § 46 odsek 3 znie:

„(3) Exekútor upustí od vykonania exekúcie, ak povinný splnil, čo mu ukladá rozhodnutie. Exekútor upustí od vykonávania exekúcie aj v prípade, ak povinný plnil čiastočne a oprávnený s upustením od vykonávania exekúcie súhlasí. Ak exekútor vykonával exekúciu predajom nehnuteľností alebo zriadením exekučného záložného práva, oznámi príslušnej správe katastra, že upustil od vykonania exekúcie.“.

55.  V § 47 ods. 1 písmeno b) znie:

	„b) zakáže povinnému, aby odo dňa doručenia upovedomenia o začatí exekúcie nakladal so svojim majetkom, ktorý podľa tohto zákona podlieha exekúcií, s výnimkou bežnej obchodnej činnosti, uspokojovania základných životných potrieb, udržiavania a správy majetku. Právny úkon, ktorým povinný túto povinnosť porušil, je neplatný.“.

56. § 47 sa dopĺňa odsekom 3, ktorý znie:

„(3) Ak povinný uhradí pohľadávku po začatí exekučného konania, skôr, ako mu uplynie lehota na podanie námietok, má exekútor nárok na náhradu trov konania vo výške ustanovenej osobitným predpisom.“.

57. V § 50 ods. 3 sa za slová „povinnému a“ vkladajú slová „po právoplatnosti rozhodnutia“.

58. § 52 sa dopĺňa odsekom 3, ktorý znie:

	„(3) Proti exekučnému príkazu nie je prípustný opravný prostriedok.“.

59. V § 54 ods. 2 sa v prvej vete vypúšťa slovo „dobrovoľné“.

60. § 54 sa dopĺňa odsekom 3, ktorý znie:  

„(3) Exekútor môže dať povinného predviesť orgánom policajného zboru, ak sa povinný na predvolanie opakovane nedostavil pred exekútora a bol na túto možnosť v predvolaní upozornený.“.

61.	 V § 56 sa vkladajú nové odseky 5 až 7, ktoré znejú:

„(5) Do rozhodnutia súdu o odklade exekúcie môže exekútor vykonávať len úkony smerujúce k zabezpečeniu majetku povinného.
		 (6) Odklad exekúcie z tých istých dôvodov nemôže byť povolený opakovane.
		 (7)  Proti rozhodnutiu o odklade exekúcie je prípustné odvolanie.“.

Doterajšie odseky 5 a 6 sa označujú ako odseky 8 a 9. 

62.  § 58 sa dopĺňa odsekom 5, ktorý znie:

„(5) Proti rozhodnutiu podľa § 57 je vo výroku o náhrade trov konania odvolanie prípustné.“.

63. Doterajší text § 61a sa označuje ako odsek 1 a dopĺňa sa odsekmi 2 až 4, ktoré znejú:
	„(2) Exekučné konanie na záloh možno viesť iba vtedy, ak oprávneným je záložný veriteľ alebo ak záložný veriteľ s exekúciou súhlasí.
 (3) Na exekúciu predajom zálohu sa primerane použijú ustanovenia o exekúcii  predajom hnuteľných vecí, nehnuteľností alebo cenných papierov podľa povahy zálohu. 
	 (4)  Exekúciu predajom zálohu súd zastaví, ak zaniklo záložné právo.“.

64. § 67 sa dopĺňa odsekmi 4 a 5, ktoré znejú:

	„(4) Platiteľ mzdy je povinný bezodkladne oznámiť exekútorovi, ktorý vydal exekučný príkaz na vykonávanie zrážok zo mzdy zamestnanca, že zamestnanec je už viac ako desať dní práceneschopný a nemocenské dávky mu bude vyplácať Sociálna poisťovňa. V takomto prípade exekútor doručí exekučný príkaz Sociálnej poisťovni.

	 (5)  Skončenie práceneschopnosti je platiteľ mzdy povinný bezodkladne oznámiť exekútorovi. Po skončení práceneschopnosti vykonáva zrážky zo mzdy platiteľ mzdy.“.

65.  V § 111 odsek 2 znie:
	„(2)  Exekúcii nepodliehajú dávky sociálnej pomoci alebo peňažný príspevok na kompenzáciu sociálnych dôsledkov ťažkého zdravotného postihnutia poskytované podľa osobitného predpisu11a) a štátne sociálne dávky, ak osobitný predpis neustanovuje inak.“.
 
Poznámka pod čiarou k odkazu 11a znie:
	„11a) Zákon č. 195/1998 Z. z. o sociálnej pomoci v znení neskorších predpisov.“.
	Doterajší odkaz a poznámka pod čiarou k odkazu 11a sa označuje ako odkaz a poznámka pod čiarou 11aa.

66. § 113b vrátane nadpisu znie:
„§ 113b

Exekúcia na obchodný podiel

(1) Exekúciou možno  postihnúť aj obchodný  podiel v obchodnej spoločnosti.

(2) Exekútor poverený vykonaním exekúcie
a) upovedomí oprávneného, povinného a obchodnú spoločnosť, ktorej je   povinný spoločníkom,   o  začatí   exekúcie  postihnutím obchodného podielu,
b) prikáže  obchodnej  spoločnosti,  aby  po  vydaní  príkazu  na začatie exekúcie postihnutím obchodného podielu už nevyplatila vyrovnací   podiel  alebo   podiel  na   likvidačnom zostatku povinnému,
c) zakáže obchodnej spoločnosti, aby po vydaní príkazu na začatie exekúcie udelila  súhlas na prevod  obchodného podielu, ak  je takýto súhlas potrebný.

(3) Upovedomenie   o   začatí    exekúcie   doručí   exekútor oprávnenému, povinnému a  obchodnej spoločnosti podľa osobitného predpisu.11ab) Príkaz na začatie exekúcie doručí exekútor obchodnej spoločnosti do vlastných rúk.

(4) Po   uplynutí  lehoty   na  podanie   námietok  alebo   po právoplatnosti  uznesenia, ktorým   sa  námietky  zamietli,  vydá exekútor exekučný  príkaz. Exekučný príkaz  sa doručí oprávnenému, povinnému a obchodnej spoločnosti do vlastných rúk.

(5) Doručením exekučného príkazu zaniká účasť povinného v obchodnej spoločnosti, ak osobitný zákon neustanovuje inak.11ac) Ak tak ustanovuje osobitný zákon11b, obchodná spoločnosť sa doručením exekučného príkazu zrušuje.

(6) Ak doručením exekučného príkazu účasť povinného v obchodnej spoločnosti podľa osobitného predpisu nezaniká, na exekúciu obchodného podielu sa primerane použijú ustanovenia o exekúcii predajom hnuteľných vecí. Najnižším podaním pri dražbe obchodného podielu je cena určená na základe riadnej individuálnej účtovnej závierky za účtovné obdobie predchádzajúce účtovnému obdobiu, v ktorom došlo k začatiu exekučného konania. 

	(7) Ak doručením exekučného príkazu účasť povinného v obchodnej spoločnosti podľa osobitného predpisu zaniká, obchodná spoločnosť je povinná poukázať peňažné  prostriedky zodpovedajúce  vyrovnaciemu podielu v rozsahu vymáhanej  pohľadávky a jej príslušenstva oprávnenému, ak sa oprávnený  s exekútorom písomne nedohodol inak. 

(8) Ak je obchodná spoločnosť v likvidácii, je povinná poukázať oprávnenému peňažné prostriedky zodpovedajúce podielu povinného na likvidačnom zostatku, a to v rozsahu vymáhanej pohľadávky a jej príslušenstva, ak sa oprávnený  s exekútorom písomne nedohodol inak. 

(9) Ustanovenia  § 105  až  111  sa  na exekúciu obchodného podielu použijú primerane.“.

Poznámka pod čiarou k odkazu 11ab znie:
	„11ab) § 48 Občianskeho súdneho poriadku.“.

Poznámka pod čiarou k odkazu 11ac znie: 
„11ac) § 148 ods. 3 Obchodného zákonníka.“.

Poznámka pod čiarou k odkazu 11b) znie:
„11b) § 88 Obchodného zákonníka.“.

67. V § 115 ods. 2 písm. f) sa slová „dávky sociálnej starostlivosti“ nahrádzajú slovami „dávky sociálnej pomoci“.

68. V § 119 ods. 1 v prvej vete sa slová „miestností povinného“ nahrádzajú slovom „priestorov“. 

69.  V § 122 v druhej vete text za bodkočiarkou znie:

„v jednoduchých prípadoch, keď predpokladaná cena veci neprevyšuje sumu do 20.000,- Sk, stačí odhad vykonaný exekútorom pri súpise veci“.

70. V	§ 125 sa vkladá nový odsek 2, ktorý znie: 

„(2) Ak exekútor, ktorý spísal hnuteľné veci, nevykonal dražbu do 6 mesiacov od ich spísania, môže iný exekútor vykonať dražbu ním spísaných vecí aj bez jeho súhlasu.“.

Doterajšie odseky 2 až 7 sa označujú ako odseky 3 až 8.

71.	V § 126 ods. 3 sa vypúšťa posledná veta a na konci sa pripájajú tieto vety:

	„Ak oprávnený tieto veci neprevezme v určenej lehote a ani povinný nereaguje na výzvu exekútora, aby si veci prevzal, exekútor veci predá za najvyššiu ponúknutú cenu. Predaj uskutočnený týmto spôsobom má tie isté účinky ako predaj na dražbe.“. 

72.  § 126 sa dopĺňa odsekom 4, ktorý znie:

	„(4) Ak nie je možné uskutočniť predaj žiadnym zo spôsobov uvedených v odseku 3, súd exekúciu predajom hnuteľných vecí na návrh exekútora zastaví.“.  

73. V § 131a odsek 2 znie: 
„(2) Na exekúciu  cenných papierov,  ktoré nie  sú prijaté  na trh kótovaných  cenných  papierov13a)  burzy  cenných  papierov sa primerane použijú ustanovenia o exekúcii predajom hnuteľných vecí, ak to povaha cenného papiera umožňuje. Najnižším podaním je hodnota cenného papiera určená znaleckým posudkom.“.

74. V § 131a sa za odsek 2 vkladá nový odsek 3, ktorý znie:
„(3) Ak povaha cenného papiera neumožňuje postup podľa odseku 2, exekútor vyzve toho, kto má na základe cenného papiera plniť, aby mu plnenie odovzdal v lehote, ktorú na to určí, a ktorá nesmie byť dlhšia ako 15 dní.“.

Doterajší odsek 3 sa označuje ako odsek 4.

75. 	V § 136 ods. 1 sa na konci pripája táto veta:

„Na základe písomného súhlasu exekútora, ktorého upovedomenie o začatí exekúcie predajom nehnuteľnosti bolo na liste vlastníctva zapísané skôr, môže dražbu vykonať aj iný exekútor.“.

76. 	V § 136 odsek 2 znie:
	„(2)  Pre poradie oprávneného na uspokojenie z výťažku exekúcie je rozhodujúci čas, kedy exekútorovi došiel návrh na vykonanie exekúcie, ak spĺňa všetky náležitosti návrhu podľa § 39.“.

77. 	§ 136 sa dopĺňa odsekmi 3 a 4, ktoré znejú:

„(3) Súhlas s predajom nehnuteľností môže oprávnený odvolať alebo podať návrh na zastavenie exekúcie len do začatia dražby podľa § 144.
 (4) Ak oprávnený súhlas s predajom nehnuteľnosti odvolá podľa odseku 3 alebo ak súd na návrh oprávneného podľa odseku 3 exekúciu zastaví, hradí trovy vzniknuté v súvislosti s prípravou dražby oprávnený.“.

78. V §137 ods. 2 sa slová „ako aj okresnému úradu“ nahrádzajú slovami „ako aj obvodného úradu“.

79.   V § 138 odsek 2  znie:
      „(2) Povinný umožní exekútorovi alebo jeho zamestnancovi a znalcovi prístup na oceňovanú nehnuteľnosť. Za účelom vypracovania znaleckého posudku podľa odseku 1 je  exekútor oprávnený vymôcť si na oceňovanú nehnuteľnosť prístup.“. 

 80. V § 139 ods. 5 sa slová „záložnému veriteľovi povinného“ nahrádzajú slovami „osobám,  pre ktoré viaznu na nehnuteľnosti iné závady“.

 81.	§ 139 sa dopĺňa odsekom 6, ktorý znie:
„(6) Exekútor môže zaobstarať nový znalecký posudok, ak sa mu nepodarilo v lehote dlhšej ako 1 rok od prvej dražby predať nehnuteľnosť ani za cenu zníženú so súhlasom súdu.“.

82.	V § 140 ods. 1 text za bodkočiarkou znie:
„termín dražby určí najskôr na tridsiaty deň od posledného dňa lehoty určenej osobitným predpisom13c) na uverejňovanie údajov v Obchodnom vestníku.“.

Poznámka pod čiarou k odkazu 13c) znie:
„13c) § 6 ods. 3 Nariadenia vlády Slovenskej republiky č. 42/2004 Z. z. o Obchodnom vestníku.“.

83. V § 140 sa odsek 2 dopĺňa  písmenami n) a o), ktoré znejú:

„n) čas a miesto obhliadky nehnuteľnosti,
 o) výzvu povinnému, aby v určenom čase umožnil záujemcom obhliadku.“.

84.	 V § 141 odsek 3 znie:
	
	    „(3) Exekútor vyvesí dražobnú vyhlášku na svojej úradnej tabuli a požiada  obec, v  ktorej obvode  je nehnuteľnosť,  aby podstatný obsah  vyhlášky uverejnila  spôsobom v  mieste obvyklým.  Exekútor môže uverejniť dražobnú vyhlášku v tlači a požiadať katastrálny úrad, aby uverejnil vyhlášku na svojej úradnej tabuli. Dražobnú vyhlášku o dražbe zašle exekútor bez zbytočného odkladu ministerstvu na zverejnenie v Obchodnom vestníku.“.

85.	§ 141 sa dopĺňa odsekmi 5 a 6, ktoré znejú:

„(5) Povinný umožní ohliadku draženej nehnuteľnosti v termíne stanovenom v dražobnej vyhláške, a to za prítomnosti exekútora alebo jeho zamestnancov.
 (6) Za účelom ohliadky draženej nehnuteľnosti sú exekútor alebo jeho zamestnanci oprávnení vymôcť si na draženú nehnuteľnosť prístup.“.

86.	V § 144 ods. 3 sa za slovo „povinný,“ vkladajú slová „manžel povinného, ak ide o nehnuteľnosť patriacu do bezpodielového spoluvlastníctva manželov,“.

87.	V § 145 ods. 1  sa slová „dve tretiny“ nahrádzajú slovom „polovica“.  

88.	V § 147 ods. 1 sa slová „okresného úradu (137 ods. 2)“ nahrádzajú slovami „orgánov štátnej správy“.

89. 	V § 148 ods. 1 sa na konci pripája táto veta:
 
„Súd rozhodne o schválení príklepu do 30 dní od doručenia žiadosti exekútora na schválenie príklepu.“.  

90.	§ 164 sa vypúšťa .

91.  V § 165 ods. 1 sa vypúšťajú slová „schválení rozvrhu výťažku a po“.

92.  V § 166 ods. 2 sa za prvú vetu vkladá nová druhá veta, ktorá znie:
	„Ak najneskôr do začiatku dražby zloží u exekútora sumu v hotovosti alebo šekom na účet exekútora viac spoluvlastníkov, nadobúdajú podiel na veci pomerne podľa výšky svojich podielov. “.

93. § 166 sa dopĺňa odsekom 3, ktorý znie:
„(3) Nadobudnutie spoluvlastníckeho podielu podlieha schváleniu súdom.“.

94.	V § 178 sa odsek 1 vypúšťa a zároveň sa ruší označenie odseku 2.

95.   Za § 192 sa vkladá piata časť, ktorá vrátane nadpisu znie:

„Piata časť

Ďalšia činnosť exekútora

§ 193

Exekútor môže v rámci ďalšej činnosti 
a)	spisovať do zápisnice na požiadanie oprávneného návrhy na vykonanie exekúcie,
b)	prijímať do úschovy peniaze, listiny a iné hnuteľné veci v súvislosti s výkonom exekúcie,
c)	doručovať súdne písomnosti, ak ho  o doručenie požiada súd.

§ 194

(1)  Súd môže poveriť doručovaním súdnych písomností v občianskych a obchodných veciach exekútora, ktorý má sídlo exekútorského úradu (§ 15), v  obvode toho súdu, ktorého doručenie sa má vykonať  alebo exekútora, ktorý má sídlo v obci, v ktorej sa má doručenie vykonať. 

(2)   Poverenie podľa odseku 1 musí obsahovať
a) označenie súdu, ktorý vydal žiadosť,
b) spisovú značku,
c) meno, priezvisko a sídlo  exekútora,
d) meno, priezvisko a bydlisko, ak je adresátom fyzická osoba, 
e) názov alebo obchodné meno a sídlo, ak je adresátom právnická osoba,
f) označenie doručovanej písomnosti, dátum alebo lehota určená v písomnosti.

(3)  Súd pripojí k povereniu písomnosť, na ktorej má byť vyznačené potvrdenie doručenia (ďalej len „doručenka“).

(4) Doručenka musí obsahovať označenie doručovanej písomnosti, deň doručenia, meno doručovateľa a jeho podpis, prípadne pečiatku exekútora, meno osoby, ktorá písomnosť prevzala a jej podpis. 

(5)  Na vykonanie doručenia podľa odseku 1 môže exekútor písomne splnomocniť svojich zamestnancov. 

(6)   Exekútor je povinný doručiť písomnosť bez zbytočného odkladu. Ak však nebolo možné písomnosť doručiť do jedného mesiaca od jej prijatia, exekútor písomne informuje súd o nemožnosti doručiť písomnosť.

(7) Exekútor je povinný adresáta poučiť o následkoch odmietnutia prevzatia písomnosti.

(8)  Ak adresát bezdôvodne odoprie písomnosť doručovanú exekútorom alebo ním splnomocneným zamestnancom prijať, ten, kto písomnosť doručoval, poučí adresáta o tom, že písomnosť sa bude považovať za doručenú dňom odopretia jej prijatia. Odopretie prijatia sa poznamená na doručenke spolu s dátumom a dôvodom odopretia a písomnosť sa vráti súdu. 

(9)  O doručení alebo nedoručení písomnosti exekútor informuje súd a odovzdá mu doručenku. 

(10) Trovy doručenia hradí súd, ktorý o doručenie žiadal. 

(11) Ak tento zákon neustanovuje inak, vzťahujú sa na doručovanie písomností podľa odseku 1 ustanovenia Občianskeho súdneho poriadku.“.

96. V § 200 ods. 1 sa na konci prvej vety dopĺňajú slová „a ak je exekútor platiteľom dane z pridanej hodnoty, trovami exekúcie je aj príslušná daň z pridanej hodnoty podľa osobitného zákona.17ba)“.

Poznámka pod čiarou k odkazu 17ba znie:
„17ba) Zákon č. 222/2004 Z. z. o dani z pridanej hodnoty.“.

97.  V § 203 odsek 1 znie:

„(1) Ak dôjde k zastaveniu exekúcie zavinením oprávneného, hradí trovy exekúcie oprávnený.“.

98.	 § 218b sa dopĺňa odsekmi 6 až 8, ktoré znejú: 

„(6) Ak sa pri prešetrení sťažnosti zistí drobné alebo menej závažné porušenie povinností exekútora alebo drobné poklesky v správaní môže prezident komory uložiť exekútorovi pokutu do výšky 10 000 Sk.  Pokuta je príjmom Slovenskej komory exekútorov.  

  (7) Na konanie a rozhodovanie o uložení pokuty sa nevzťahujú ustanovenia osobitného predpisu. 

  (8) Voči rozhodnutiu prezidenta môže exekútor do 15 dní od doručenia rozhodnutia podať odpor. Podaním odporu sa rozhodnutie v celom rozsahu ruší a prezident komory postúpi vec na prejednanie disciplinárnej komisii.“.

99. V celom texte  § 222 sa slová „s exekučnou činnosťou“ nahrádzajú slovami „s činnosťou podľa tohto zákona“.

100. V § 222 ods. 3 sa slová „svoju činnosť“ nahrádzajú slovami „činnosť podľa tohto zákona“.

101. V § 223 ods. 1 sa na konci druhej vety pripájajú tieto slová:
 „alebo prezident komory podľa § 218b ods. 8“. 

102. V § 226 písm. b) sa slová „výkon jeho úradu zanikol“ nahrádzajú slovami „mu zanikol výkon funkcie“.

103. V § 237 ods. 6 sa slová „do 1. júla 2007“ nahrádzajú slovami „do 1. júla 2009“. 

104. Za §  237 sa dopĺňajú § 238 a § 239, ktoré vrátane nadpisu znejú:

„Prechodné a záverečné ustanovenia účinné od 1. marca 2005

§ 238

	(1) Konania začaté pred 1. marcom 2005 sa dokončia podľa doterajších predpisov, ak tento zákon neustanovuje inak.

	(2) Ustanovenia § 37 ods. 4 a 5, § 46 ods. 3, § 58 ods. 5, § 136  ods. 3 a 4 a § 203 ods. 1 sa použijú aj na konania začaté pred 1. marcom 2005.

§ 239

	Ak sa vo všeobecne záväzných právnych predpisoch používa pojem  „výkon exekútorského úradu“ rozumie sa tým „výkon funkcie exekútora.“.

Čl. II

           Zákon č. 99/1963 Zb. Občiansky súdny poriadok v znení zákona č. 36/1967 Zb., zákona č. 158/1969 Zb., zákona č. 49/1973 Zb., zákona č. 20/1975 Zb., zákona č. 133/1982 Zb., zákona č. 180/1990 Zb., zákona č. 328/1991 Zb., zákona č. 519/1991 Zb., zákona č. 263/1992 Zb., zákona Národnej rady Slovenskej republiky č. 5/1993 Z. z., zákona Národnej rady Slovenskej republiky č. 46/1994 Z. z., zákona Národnej rady Slovenskej republiky č. 190/1995 Z. z., zákona Národnej rady Slovenskej republiky č. 232/1995 Z. z., zákona Národnej rady Slovenskej republiky č. 233/1995 Z. z., zákona Národnej rady Slovenskej republiky č. 22/1996 Z. z., zákona Národnej rady Slovenskej republiky č. 58/1996 Z. z., nálezu Ústavného súdu Slovenskej republiky č. 281/1996 Z. z., zákona č. 211/1997 Z. z., nálezu Ústavného súdu Slovenskej republiky č. 359/1997 Z. z., zákona č. 124/1998 Z. z., zákona č. 144/1998 Z. z., zákona č. 169/1998 Z. z., zákona č. 187/1998 Z. z., zákona č. 225/1998 Z. z., zákona č. 233/1998 Z. z., zákona č. 235/1998 Z. z., nálezu Ústavného súdu Slovenskej republiky č. 318/1998 Z. z., zákona č. 331/1998 Z. z., zákona č. 46/1999 Z. z., nálezu Ústavného súdu Slovenskej republiky č. 166/1999 Z. z., nálezu Ústavného súdu Slovenskej republiky č. 185/1999 Z. z., zákona č. 223/1999 Z. z., zákona č. 303/2001 Z. z., zákona č. 501/2001 Z. z., zákona č. 215/2002 Z. z., zákona č. 232/2002 Z. z., zákona č. 424/2002 Z. z., zákona č. 451/2002 Z. z., zákona č. 480/2002 Z. z., nálezu Ústavného súdu Slovenskej republiky č. 620/2002 Z. z., nálezu Ústavného súdu Slovenskej republiky č. 75/2003 Z. z., zákona č. 353/2003 Z. z., zákona č. 530/2003 Z. z., zákona č. 589/2003 Z. z., zákona č. 204/2004 Z. z, zákona  č. 371/2004 Z. z., zákona č. 382/2004, zákona č. 428/2004 a zákona č. .../2004 sa mení a dopĺňa takto:

1. V § 45 sa v druhej vete za slovom „prostredníctvom“ vkladajú slová „súdneho exekútora,“. 

2. Za § 302 sa vkladá § 302a, ktorý znie:

„§ 302a

Ustanovenia § 276 až § 302 sa použijú len na výkon rozhodnutia zrážkami zo mzdy na pohľadávky výživného pre maloleté deti.“.

3. § 303 až 351 sa vypúšťajú vrátane odkazu 36a a poznámky pod čiarou k odkazu 36a.

4. Za § 372k sa vkladá § 372l, ktorý vrátane nadpisu znie:

„372l
Prechodné ustanovenie účinné od 1. marca 2005 

Konania o výkon rozhodnutia začaté pred 1. marcom 2005 sa dokončia podľa doterajších predpisov .“.

ČI. III

	Zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení zákona Národnej rady Slovenskej republiky č. 63/1993 Z. z., zákona Národnej rady Slovenskej republiky č. 232/1995 Z. z., zákona č. 397/2000 Z. z., zákona č. 561/2001 Z. z., zákona č. 526/2002 Z. z., zákona č. 527/2002 Z. z., zákona č.357/2003 Z. z., zákona č. 514/2003 Z. z. a zákona č. 420/2004 Z. z. sa mení a dopĺňa takto:

1. Doterajší text § 46 sa označuje ako odsek 1 a dopĺňa sa odsekmi 2 až 5, ktoré znejú:

„(2) Notár zodpovedá za škodu, ktorá vznikla účastníkom tým, že

a) obsah právneho úkonu vyjadreného v notárskej zápisnici je v rozpore    so zákonom alebo ho obchádza alebo sa prieči dobrým mravom,
b) obsah právneho úkonu sa nezhoduje s vôľou (vyhlásením) účastníkov pri spisovaní notárskej zápisnice alebo
c)	účastníci neboli oprávnení alebo spôsobilí na urobenie právneho úkonu v notárskej zápisnici uvedeného.

(3) Ak sa vo veci spíše notárska zápisnica,  Centrálny informačný systém na základe žiadosti notára pridelí k spisovej značke  pre notársku zápisnicu poradové číslo, na základe ktorého je možné overiť pravosť spísania notárskej zápisnice.

(4) Notár je povinný skúmať skutočnosť, či účastníci majú spôsobilosť na vykonanie úkonu o ktorom sa spisuje notárska zápisnica, ako aj skutočnosť, či sú účastníci na vykonanie tohto úkonu oprávnení. 

(5) Notár odmietne spísať notársku zápisnicu, ak má za to, že jej obsah odporuje zákonu alebo ho obchádza alebo sa prieči dobrým mravom.“. 

2. V § 47 sa za písmeno d) vkladá nové písmeno e), ktoré znie:

	„e) údaj o tom, ako bolo preukázané oprávnenie účastníkov konať,“.

Doterajšie písmená e) až ch) sa označujú ako písmená f) až i).

3.  § 56 sa dopĺňa odsekom 4, ktorý znie:

„(4) Notár môže osvedčiť len to, čo sa zhoduje so skutočným stavom. Ak sa osvedčená skutočnosť nezhoduje so skutočným stavom, notár zodpovedá za škodu, ktorú tým spôsobí. Tejto zodpovednosti sa notár nemôže zbaviť.“.

4. § 58 sa dopĺňa odsekom 6, ktorý znie:

	„(6) Centrálny informačný systém pridelí v osvedčovacej knihe notára pre každý podpis poradové číslo, na základe ktorého je možné overiť pravosť osvedčenia podpisu.“. 

Čl. IV

Tento zákon nadobúda účinnosť 1. marca 2005.